Document ID: 32011R1359

UREDBA SVETA (EU) št. 1359/2011
z dne 19. decembra 2011
o spremembi Uredbe (EU) št. 7/2010 o odprtju in zagotavljanju upravljanja avtonomnih tarifnih kvot Skupnosti za nekatere kmetijske in industrijske izdelke
SVET EVROPSKE UNIJE JE -
ob upoštevanju Pogodbe o delovanju Evropske unije in zlasti člena 31 Pogodbe,
ob upoštevanju predloga Evropske komisije,
ob upoštevanju naslednjega:
(1)
Da bi se zagotovila zadostna in neprekinjena oskrba z nekaterimi izdelki, ki se v Uniji ne proizvajajo v zadostnih količinah, ter za preprečitev kakršnih koli motenj na trgu nekaterih kmetijskih in industrijskih izdelkov, so bile z Uredbo Sveta (EU) št. 7/2010 (1) odprte avtonomne tarifne kvote. Izdelki v okviru navedenih tarifnih kvot se lahko uvažajo po znižanih stopnjah dajatve ali po stopnji dajatve nič. Iz istih razlogov je treba z učinkom od 1. januarja 2012 za izdelke z zaporednima številkama 09.2928 in 09.2929 odpreti nove tarifne kvote po stopnji dajatve nič in te izdelke vključiti na seznam v Prilogi k Uredbi (EU) št. 7/2010.
(2)
Obseg kvot za avtonomne tarifne kvote z zaporednima številkama 09.2624 in 09.2640 ni zadosten za zadovoljitev potreb industrije Unije v tekočem obdobju veljavnosti kvote, ki poteče 31. decembra 2011. Zato bi bilo treba obseg navedenih kvot povečati z učinkom od 1. julija 2011.
(3)
Obseg kvot za avtonomne tarifne kvote z zaporednimi številkami 09.2603, 09.2629, 09.2632, 09.2816 in 09.2977 bi se moral nadomestiti z obsegi iz Priloge k tej uredbi.
(4)
Nadaljevanje odobritev tarifnih kvot v letu 2012 za izdelke z zaporednimi številkami 09.2815, 09.2841 in 09.2992, za katere so bile takšne kvote odobrene za leto 2011, ni več v interesu Unije. Zato bi bilo treba navedene kvote zapreti z učinkom od 1. januarja 2012, ustrezne izdelke pa bi bilo treba črtati s seznama iz Priloge k Uredbi (EU) št. 7/2010.
(5)
Zaradi številnih sprememb in zaradi večje jasnosti bi bilo treba Prilogo k Uredbi (EU) št. 7/2010 nadomestiti v celoti.
(6)
Uredbo (EU) št. 7/2010 bi bilo zato treba ustrezno spremeniti.
(7)
Ker morajo tarifne kvote začeti učinkovati 1. januarja 2012, bi se morala ta uredba uporabljati od istega datuma in začeti veljati takoj -
SPREJEL NASLEDNJO UREDBO:
Člen 1
Priloga k Uredbi (EU) št. 7/2010 se nadomesti z besedilom iz Priloge k tej uredbi.
Člen 2
V Prilogi k Uredbi (EU) št. 7/2010 se z učinkom od 1. julija 2011:
-
obseg kvote avtonomne tarifne kvote z zaporedno številko 09.2624 določi na 950 ton,
-
obseg kvote avtonomne tarifne kvote z zaporedno številko 09.2640 določi na 11 000 ton.
Člen 3
Ta uredba začne veljati na dan objave v Uradnem listu Evropske unije.
Uporablja se od 1. januarja 2012, razen člena 2, ki se uporablja od 1. julija 2011.
Ta uredba je v celoti zavezujoča in se neposredno uporablja v vseh državah članicah.
V Bruslju, 19. decembra 2011

Labels: 3
1
6